cyanic-selkie/wikianc huggingface dataset:
MS «Sørøy»
Historie
I 1962 var byggingen av Nordlandsbanen fram til Bodø fullført, og MS «Sørøy»s rute mellom Hammerfest og Mosjøen ble endret til Hammerfest – Bodø. Etter det tragiske forliset til Det Stavangerske Dampskibsselskabs MS «Sanct Svithun» på Folda høsten 1962, ble MS «Sørøy» leid inn som erstatning. Hun gikk i fast rotasjon i hurtigruten fram til MS «Sanct Svithun»s erstatning MS «Kong Olav» ble levert i 1964.
Etterkrigstidens gjenoppbygging av Nord-Norge var nå kommet langt, og nye veier og flyplasser gjorde at FFR mistet statssubsidiene til kystrutene. Uten statsstøtte var det ikke økonomisk grunnlag for å holde MS «Sørøy» i trafikk, og i desember 1965 ble skipet utleid til arbeidsdirektoratet. Skipet ble solgt for 1 million kroner til arbeidsdirektoratet 1. desember 1966 og omdøpt til MS «Skule» med hjemmehavn Trondheim. I 1966 og 1967 ble MS «Skule» utleid til rutetrafikk til Svalbard (Svalbardruten ble i 1968 overtatt av hurtigruterederiene). I 1979 ble skipet gitt i gave til Østfold maritime skole og ble omdøpt til MS «Østfold». I 1991 fikk skipet atter en gang nytt navn, denne gangen MS «Glommen».
Etter å ha fungert som husbåt nær Stavanger i 2003, ble skipet i mai 2004 kjøpt av Zambezi Shipping /Reef Line i Dubai, og omdøpt RTS «Sindbad». I 2007 ble skipet overført til stiftelsen RAK Training Ship Sindbad i Dubai, De forente arabiske emirater, og markedsfører seg som «Asias eneste seilende skoleskip». RTS «Sindbad» er pr. januar 2010 fortsatt i drift.
Skipet
MS «Sørøy» var bygd som et kombinert laste- og passasjerskip for kystruter. Skipets tonnasje var 699 bruttoregistertonn, 360 nettoregistertonn, og lasteevnen var 588 dødvekttonn. Hovedmaskinen var en femsylindret Atlas Polar dieselmotor med oppgitt ytelse 850 ihk (indikerte hestekrefter) og 690 bhp (brake horsepower) ved 260 o/min. Propellen hadde vribare blad, og maskinen ble fjernstyrt fra broen. MS «Sørøy» var sertifisert for 175 passasjerer, og hadde 58 køyeplasser. 1. plass (1. klasse) var plassert midtskips og hadde 30 køyeplasser, mens 2. plass lå akter og hadde 28 køyeplasser.
Saurimo
Saurimo er en by i Angola med om lag 80 000 innbyggere (estimert for 2010). Byen er hovedstad i Lunda Sul-provinsen.
3.0
Albumet ble sluppet 29. september 2003 på Sony ATV Music og utgitt på Universal 9. august 2004. Det er også i enkelte kilder oppgitt med utgivelsesdato 7. oktober 2005.
Musikken er skrevet av Michael Parsberg (spor 1–4 og 6–10), Morten Friis og Uffe Savery. Clark Anderson synger på flere av sporene. Platen er mikset av Ingo Kunzi og mastret av Jan Eliasson ved Tocano.
En utvidet utgave av albumet inneholder også en musikkvideo av «Fallin' High» og videoopptak fra The Played-A-Live Tour.
Fylkesvei 2586
Fylkesvei 2586 går mellom Sjoa stasjon og Slåstugu på Sjoa i Sel kommune.
Frem til 2019 hadde veien betegnelsen fylkesvei 402 (Oppland).
Child in Time
«Child in Time» er en sang fra det engelske hard rock-bandet Deep Purple, innspilt i 1969 og utgitt på bandets album Deep Purple in Rock i 1970. Sangen er skrevet av Ian Gillan, Ritchie Blackmore, Roger Glover, Jon Lord og Ian Paice og varer i 10 minutter og 18 sekunder.
Historien bak
Sangen ble skrevet av bandet i 1969, og de innrømmer at sangen er kraftig inspirert av bandet It's a Beautiful Day sin sang «Bombay Calling». Riffet ble på den sangen spilt på fiolin og i et hurtigere tempo.
Rio dos Índios
Rio dos Índios er en kommune i delstaten Rio Grande do Sul i sørregionen av Brasil.
Child in Time
Historien bak
Gitarist Ritchie Blackmore benytter en Gibson ES-335 på denne sangen, i motsetning til Fender Stratocaster som senere ble Blackmores favorittgitar og varemerke. Et forslag om hva sangen handler om er fra et notat på originalcoveret til albumet Deep Purple in Rock: «Child in Time ... The story of a loser -- it could be you» (norsk: «Historien om en taper -- kanskje er det deg»)
Struktur
«Child in Time» er som komposisjon, enkelt oppbygd med et tema/riff på tre akkorder spilt på hammondorgel. Sangen starter forsiktig og bygger seg opp med første verset som fører inn i et «refreng» som består av temaet/riffet der vokalist Ian Gillan synger riffet tre ganger med påfølgende modulering slik at den siste repetisjonen blir sunget i meget høyt stemmeleie, lik et primalskrik. En to minutter lang gitarsolo sammen med orgelet bygger opp til et crescendo. Brått er sangen tilbake til starten, og syklusen repeteres.
Konsertfremføringer
«Child in Time» ble spilt på nærmest samtlige av Deep Purples konserter i perioden fra utgivelsen i 1970 frem til Ian Gillan sluttet første gang i 1973. Sangen kom tilbake på spillelisten etter gjenforeningen i 1984 og ble igjen en av de faste sangene under konserter frem til Gillan sluttet for annen gang i 1988. Etter at Gillan kom tilbake til bandet i 1992 ble den igjen ofte spilt. Gillans sangstemme har, blant annet på grunn av hans alder, kommet i et lavere stemmeleie, og derfor har ikke sangen blitt fremført siden 2002.
Liste over manusforfattere i Simpsons
Dette er en liste over manusforfattere i den animerte TV-serien Simpsons.
Child in Time
Konsertfremføringer
Utvalg av konsertalbum med opptak av «Child in Time»:
Liste over manusforfattere i Simpsons
Listen inneholder fakta fra sesong 1 til 17.
Child in Time
Personell
På originalinnspillingen fra 1970 medvirker:
Liste over manusforfattere i Simpsons
Noen episoder, slik som Treehouse of Horror-episodene, er delt inn i tre deler med hver sin tittel. Når en manusforfatter bare har laget en av dem, er den i parentes. Når det er samarbeid på manuset, er de merket etter en tankestrek.
Trivia: Av de 99 manusforfatterne, er syv kvinner.
Karel Wälzer
Karel Wälzer (født 28. august 1888 i Plzeň) var en tsjekkoslovakisk ishockeyspiller som deltok i de olympiske leker 1920 i Antwerpen.
Wälzer vant en olympisk bronsemedalje i ishockey under sommer-OL 1920 i Antwerpen. Han var med på det tsjekkoslovakiske laget som kom på tredjeplass i ishockeyturneringen bak Canada og USA. Tsjekkoslovakia spilte tre kamper i turneringen, i første kampen tapte de mot Canada med 0-15 og i neste kamp tapte de med 0-16 til USA. I kampen om bronsemedaljene beseiret de Sverige med 1-0. Ishockeyturneringen i Antwerpen var også det første verdensmesterskapet i ishockey.
Ibsenkvartalet
Ibsenkvartalet, C.J. Hambros plass 2, Oslo, er et kontorbygg på 33 000 m². Bygget ble oppført i 1996 av arkitektkontoret Gunnarsjaa + Kolstad AS Arkitekter MNAL for utbygger Linstow Eiendom ASA.
Kvartalet består av to skråstilte bygninger med en monumental trapp mellom, sett fra C.J. Hambros plass. Midt i kvartalet er en åpen hellelagt plass. Rundt denne er der flere bygninger.
Bruk av bygningen
Bygget huser i dag blant annet Norsk utenrikspolitisk institutt (NUPI), Økokrim og Arbeidsdirektoratet.
Eksteriøret er kjent som fasaden til Hotel Cæsar i TV-serien med samme navn.
Museum of London
Museum of London er et museum som dokumenterer Londons historie fra paleolittisk tid og fram til i dag. Det ligger i en bygning fra 1970-årene nær Barbican i City of London, og har utstillinger satt opp etter moderne prinsipper med en rekke audiovisuelle elementer. Mange av utstillingene er spesielt egnet for unge besøkende.
Småskoletrinnet
Småskoletrinnet, ofte kalt småskolen, omfatter de første fire årstrinnene i barneskolen i norsk grunnskole, det vil si elevene i 1. til og med 4. klassetrinn. Elevene begynner vanligvis på skolen det året de fyller seks, og småskolen omfatter dermed barn som er fra fem til ti år gamle. Trinnene fra 5. til 7. kalles mellomtrinnet, mens ungdomstrinnet er videre opp til 10. klasse på ungdomsskolen. Inndelingen skyldes både praktiske og pedagogiske grunner.
Museum of London
Museet drives av City of London Corporation og Departementet for kultur, media og sport. Kjernesamlingen tilhørte Corporation og var tidligere i Guildhall, men senere har det også kommet til gjenstander fra andre samlinger.
Purpurmåler
Purpurmåler (Lythria cruentaria) er en sommerfugl i gruppen av de egentlige målere (Geometridae). Denne lille, karakteristisk fargede arten er i Norge funnet nord til Møre og Romsdal.
Museum of London
Den første direktøren var Max Hebditch. I 1997 tok Simon Thurley over, og satt inntil han ble direktør for English Heritage. Pr. 2007 er professor Jack Lohman museumsdirektør.
Utstillingen består av en serie kronologiske gallerier med originalartefakter, modeller, bilder og diagrammer. Det er sterkt fokus på arkeologiske funn, byutvikling og sosial- og økonomisk historie. Blant de meste kjente gjenstandene er Lord Mayor of Londons vogn og en rekonstruksjon av en gate fra det viktorianske London.
Purpurmåler
Levevis
Purpurmåleren er knyttet til varme, solrike steder der larvene lever på engsyre (Rumex acetosa). De voksne målerne flyr om dagen i solskinn. Denne arten har flere generasjoner per år mellom april og september, og overvintrer som puppe.
Museum of London
Rett utenfor museet kan man se et stykke av den romerske bymuren.
Purpurmåler
Utbredelse
Purpurmåleren finnes over det meste av Europa og i Midtøsten. I Norge er den funnet spredt nord til Møre og Romsdal.
Museum of London
Museum of London Archaeology Service (MoLAS) utfører utgravninger i London, og har også vært engasjert andre steder i Storbritannia og andre land. Funnene blir preservert og studert på museets London Archaeological Archive and Research Centre (LAARC).
I 2003 åpnet en avdeling i Docklands, med en utstilling som dekker områdets økonomiske og sosiale historie. Det ligger i en lagerbygning fra det 19. århundre på Isle of Dogs.
Liste over Vivaldis verker
Liste over Antonio Vivaldis verker. For nummereringen av Vivaldis verk benyttes oftest Ryom-Verzeichnis eller forkortet RV, som ble laget av Peter Ryom, men også opusnummerering forekommer.
Verk med opusnummer
Følgende informasjon er en liste over komposisjoner av Antonio Vivaldi som ble publisert i hans levetid og som ble signert med opusnummer.
Operaer
Operaer sortert etter komposisjonsår. Se også: Liste over operaer av Antonio Vivaldi.
Søvitt
Søvitt er en magmatisk bergart som består av kalkspat og mineraler hvor blant annet grunnstoffet niob inngår. Forekomster av søvitt er funnet ved gårdene Søve og Tufte i Fensfeltet på Ulefoss i Telemark fylke. Søvitt er en hvit, marmorlignende, magmatittisk kalkstein.
Søvitt forekommer som store og små ganger i fenitt, hovedsakelig i den nordlige og den vestlige delen av Fensfeltet. Bergarten holder seg hvit, selv på forvitret overflate. Søvittens hovedmineral er kalsitt (kalkspat), kalsiumkarbonat, CaCO3 (hvit). Kalsitten utgjør 70–95 prosent av bergarten og danner en jevnt kornet masse. Kornstørrelsen varierer fra sted til sted, fra 0,5 til 5 mm (fra fin- til middelskornet). Underordnede lyse mineraler er dolomitt, kalsium-magnesium-karbonat, (Ca,Mg)2(CO3)2 (hvit) (utgjør ofte ca. 10 % av bergarten), og apatitt, et fluor- og klorholdig kalsiumfosfat, Ca5(PO4)3(F,Cl,OH), synlig som små, fargeløse nåler (utgjør 3–7 %
Luena
Luena er en by i Angola med om lag 86 000 innbyggere (estimert for 2010). Byen er hovedstad i Moxico-provinsen.
Frankensteins brud
Frankensteins brud (engelsk originaltittel The Bride of Frankenstein) er en amerikansk skrekkfilm fra 1935. Den var en oppfølger til filmen Frankenstein fra 1931, som var basert på romanen Frankenstein av Mary Shelley.
Historien
Filmen fortsetter historien om dr. Henry Frankenstein (spilt av Colin Clive) og monsteret han har skapt (Boris Karloff). Monsteret tvinger i denne filmen vitenskapsmannen til å lage en make (Elsa Lanchester) til ham. Filmen forteller parallelt om dr. Frankensteins giftemål med vakre Elizabeth (Valerie Hobson). Det er denne bruden tittelen henviser til, den andre bruden er monsterets.
Filmskaperne
Filmen ble skapt av William Hurlbut og John Balderston ut fra en situasjon i Mary Shelleys roman Frankenstein hvor monsteret krever en make, og fulgte således opp sine suksesser med Frankenstein, The Invisible Man og The Old Dark House.
Spesialeffekter
Den kommersielle suksessen til den originale Frankenstein-filmen gjorde det mulig for produsentene å bruke mye mer penger i denne produksjonen enn forgjengeren, som var en lavbudsjettsfilm. For eksempel er laboratoriet i denne filmen ikke bare såvidt utstyrt, men helt overfylt. Scenen der det nye, kvinnelige monsteret får liv ved hjelp av et lyn, er også sterkt forbedret i forhold til originalen. De fleste kritikere anser derfor at denne filmen generelt er en bedre film, mye takket være bedre spesialeffekter.
Oppfølgere
Filmen har skapt flere oppfølgere, dog er ingen regissert av Whale. Den neste, og siste med Boris Karloff i hoverollen, var Frankensteins sønn i 1939. Filmen Gods and Monsters fra 1998 gjenspeiler James Whales liv og inneholder rekonstruksjoner av filmingen av viktige scener i Bride of Frankenstein.
Holstein
Holstein (dansk: Holsten (uttales med lang e), nedertysk Holsteen) er et område i Nord-Tyskland, i delstaten Schleswig-Holstein.
Tidlig historie
Etter Folkevandringstiden i den tidlige middelalderen var Holstein grenseområde mellom Nordalbingien (del av Gamle Sachsen) på kysten av Nordsjøen, områdene til den slaviske folkegruppa wagrierne i Wagrien som var en undergruppe under obodritere på kysten av Østersjøen, mot danene i Jylland.
Grevskap
Grevene av Holstein fikk etter hvert en stor innflytelse i Danmark, særlig i Slesvig, hvor de støttet hertugene når de var i konflikter med den danske kongen.
Hertugdømme
Da den siste mannlige arvingen til grevskapet døde i 1459, ble det igangsatt forsøk på at de to landområdene skulle stå sammen overfor den danske tronen. 5. mars 1460 ble derfor Christian I valgt av adelmennene i Slesvig og Holstein til hertug av Slesvig og greve av Holsten. Slik kom disse områdene i personalunion med Danmark. Christian (også kalt Christiern) var samtidig konge av Norge fra 1450. Forutsetningen var at Christian måtte anerkjenne de holstenske stormenns rettigheter, at de to områdene alltid skulle høre sammen, samt innkalle dem til råd én gang i året.
Holstein hadde en særegen statsrettslig stilling ved at det var et len i det tyske keiserriket og samtidig var i personalunion med kongeriket Danmark. Christian II hadde bakgrunn fra Slesvig-Holstein og hadde plattysk som morsmål.
På 1500-tallet ble Slesvig og Holstein del i en del direkte under den danske kongen (oldenborgerne), mens en del under den «gottorpske» gren av kongefamilien. I Slesvig var kongen hertug i et hertugdømme under den danske kongen, mens i Holstein var den danske kongen hertug under den tyske keiseren. Den gottorpske del var formelt len under den danske kongen, men fungerte etter hvert som en egen stat. Oldenborgerne og gottorperne ble fiender, og gottorperne var alliert med Sverige og var en slags trojansk hest innenfor oldenborgernes imperium. Etter den skånske krig fikk hertugen av Holstein-Gottorp tilbake fulle retter over besittelsene i Slesvig. Den danske kongen hevdet enerett på å holde festninger og militære styrker i hertugdømmene, og kongen skulle ifølge dette ha sin del av skatteinntektene. Den gottorpske hertug Christian Albrecht utfordret kongens enerett på dette området. I 1683 brukte den danske kongen militærmakt og okkuperte de gottorpske delene. Gottorperne søkte støtte hos Sverige og hos sine tyske forbundsfeller. På slutten av 1680-tallet var det en ny krise og den danske kongen måtte bøye av da gottorperne hadde fått England som alliert. Ved Altonaforliket 20. juni 1689 måtte den danske kongen oppgi den hertugelige delen av Slesvig og Christian Albrecht kunne gjeninnta rollen som hertug. I 1725 ble fronten skjerpet da gottorperne opprettet forbindelse med den russiske tsaren gjennom ekteskap og en gottorper ble tronfølger i Sverige. Ved langvarig diplomatisk arbeid overfor tsaren ble problemet løst og i 1773 gottorperne ble kjøpt ut av Slesvig og Holstein i en byttehandel.
Den danske kongen av oldenborgdynastiet var fra 1460 også hertug av Holstein (formelt valgt). Personalunionen mellom Danmark og Slesvig og Holstein ble etablert ved Ribe-traktaten av 1460 (tysk: Vertrag von Ripen; dansk: Ribebrevet). Det var danskekongen som i 1773 sørget for at Holstein ble en administrativ enhet. Samtidig som Holstein var underlagt oldenborgerne, var Holstein nært knyttet til de tyske områdene sør for Elben.
Under oldenborgerne
Da Christian I døde, ble regjeringsmakten nok en gang delt mellom sønnene Hans og Frederik. Det førte til delingen i 1490, som fikk konsekvenser for Sønderjylland. Fellesregjeringen opphørte i Slesvig etter 1713, da den gottorpske del av Slesvig ble erobret av den danske kongen, Frederik IV, under den store nordiske krig. Dansk kontroll over Slesvig og Holstein ble stadfestet ved Freden i Frederiksborg. Det er uklart om Holstein på 1600-1700-tallet hadde en selvstendig folkerettslig stilling. Slesvig hadde fra gammelt vært et len under den danske krone, mens Holstein var tilsluttet den tysk-romerske rike. Den danske kongen var i Holstein keiserens lensmann som kunne holdes ansvarlig ved hoffretten i Wien og ved rikskammerretten i Wetzlar, dette hadde vesentlig betydning for enevoldskongens maktkamp med de mektige godseierne i Holstein. Den danske kongen overtok i 1773 den gottorpske del av Holstein mot å avgi Oldenburg-Delmenhorst til gottorpene, og hele Holstein var med det under den danske kongen.
Etter reformasjonen ble tysk bevart som kirkelig språk i Slesvig og Holstein. I Holstein snakket de fleste tysk, mens i Slesvig snakket de fleste dansk. I Holstein var tysk administrasjonsspråk og sentraladministrasjonen i København var tospråklig. Den tysktalende befolkningen i Sør-Slesvig og i Holstein utgjorde en tredjedel av folkemengden i Danmark.
I sin rolle som hertug av Holstein var den dansk-norske konge vasall under det tyske rike. Da dette ble oppløst i 1806 innlemmet den danske kongen Holstein i Danmark. Etter Napoleonskrigene fra 1815 var Holstein, og Frederik 6. som hertug av Holstein, tilsluttet det tyske forbund. I 1848 utbrøt åpent opprør, som ble slått ned i treårskrigen. Forsøk på å innføre en fellesforfatning for kongeriket Danmark og hertugdømmet Slesvig ble stoppet av motstand fra de tyskdominerte stenderforsamlingene i Holstein og Slesvig (tysk Schleswig), som ønsket en sammenslutning av Schleswig og Holstein til en stat. Disse ble støttet av Østerrike og Preussen, som erobret hertugdømmene i 1864. Schleswig og Holstein ble i 1867 forent til provinsen Schleswig-Holstein og innlemmet i kongeriket Preussen. Nordslesvig ble i 1920 igjen dansk etter folkeavstemmingen om Slesvig. Det øvrige Schleswig-Holstein ble fra 1946 en egen tysk delstat.
Chris Ross
Chris Ross er en australsk bassist/keyboardist best kjent som tidigere bassist i rocketrioen Wolfmother. Han og trommisen Myles Heskett slutta i bandet i august 2008. Gitarist Andrew Stockdale prøver nå å finne nye medlemmer for å erstatte disse to. Ross var digital designer før han begynte å spille i Wolfmother på heltid.
Teloganodidae
Teloganodidae er en familiegruppe av døgnfluene. De er tilknyttet et liv i ferskvann som nymfer (larve), de voksne tar ikke til seg føde og lever ikke så lenge. Men de fleste lever lengre enn ett døgn.
Utseende
Nymfene er flate og brede, ganske kraftig bygde. Kroppen er kledt med korte, oppstående hår. Hodet er stort og bredt, avrundet, med nokså lange, tynne antenner og middelsstore fasettøyne. Hos hannen er disse delt i to avsnitt. Pronotum er rektangulært, kort og bredt. Vingeknoppene er sammenvokst i midten, og kan minne om dekkvingene hos biller. Beina er kraftige, lårene plateformet utvidede. Bakkroppen er ganske kort og tett, bakhjørnene på ryggleddene er spisst trukket tilbake. Bare trakégjellene på det andre bakkroppsleddet er synlige ovenfra, men det finnes gjelelr på leddene 2-6 (1-6 hos de afrikanske artene). Disse gjellene er baldformede. De tre haletrådene er kraftige og har kranser av korte hår.
Levevis
Nymfene lever av å ete mudder på steiner i kalde, rasktflytende skog-bekker, gjerne i stryk.
Systematisk inndeling
De afrikanske og de asiatiske medlemmene av familien ser ut til å utgjøre hver sin monofyletiske gruppe. Familien er også rapportert fra Australia, men disse artene er nå ført til familien Austremerellidae.
Charles Eugene de Croy
Charles Eugène de Croÿ (eller Karl Eugen de Croy) (født 1651 i Le Roeulx, Hainaut, Belgia, død 30. januar 1702 i Tallinn, Estland) var en hertug, feltmarskalk, offiser fra Nederlandene offiser av fransk opprinnelse.
Han deltok på den danske siden i slaget ved Lund 1676.
Han kjempet med stor fremgang i den keiserlige hær mot tyrkerne og deltok både ved Wiens frigjøring i 1683 og ved stormen av Beograd i 1690. Han ble forfremmet til keiserlig generalfeltmarskalk for sine fortjenester.
I 1697 gikk han inn i tsar Peter den stores tjeneste og ble øverstkommandør for hans styrker i Livland. og hadde kommandoen over de russiske troppene i slaget ved Narva den 20. november 1700, da han også overgav seg og ble tatt til fange av svenskene under kong Karl XII.
Han døde i svensk krigsfangenskap i 1702.
Japansk terrier
Japansk terrier (FCI #259) er en liten hund av terriertype, og en av flere japanske hunderaser. Hunderasen ble skapt på 1600-tallet og ble tidlig populær i hjemlandet Japan.
Opprinnelse og alder
Japansk terrier er en etterkommer av den britiske foxterrieren, som ble bragt til Nagasaki i Japan med hollandske frakteskuter i den 17. århundre. Om disse hundene kom fra England eller Holland er imidlertid uklart. I Japan ble foxterrieren krysset med andre små lokale hunder, uklart av hvilke raser, til den framsto lik den japanske terrieren vi nå kjenner. En teori er at foxterrier blant annet ble krysset med italiensk mynde, men dette har ikke latt seg bekrefte. En annen teori er at den blant annet ble krysset med kinesisk nakenhund, men heller ikke dette har latt seg bekrefte. Resultatet ble uansett en mindre og langt finere hund av type enn foxterrieren. I Japan fikk denne navnet kobe terrier og mikado terrier.
Slike terriere ble populære først og fremst som en småhund man kunne bære med seg og ha på fanget. Den var altså en selskapshund fra starten av. Så langt kjent har den heller aldri hatt noen oppgaver som brukshund. Ifølge den japanske kennelklubben (JCK) ble det ikke startet med planmessig avl før omkring 1920, og da med varianten fra Kobe. Den må altså regnes som stamfarn for den moderne japanske terrieren. Rasen ble anerkjent av JCK i 1930. Etter andre verdenskrig var rasen nesten utdødd, men den overlevde. Nå har den også oppnådd anerkjennesle av FCI. Den er imidlertid lite kjent utenfor hjemlandet, selv om noen hunder har blitt importert til Europa.
Utseende, anatomi og fysikk
Japansk terrier er en liten, kvadratisk og kompakt hund med noe myndepreg og lette, smidige bevegelser. Hodet er lite og edelt, uten markert stopp – typisk terrier. Høyt ansatte, små v-formede og framoverlutende ører. Halsen er tørr og kraftig. Godt utviklet brystkasse og buede ribbein. Kraftig lendeparti, godt opptrukket buklinje og kort, fast rygg. Elegante bein og kompakte labber. Halen er relativt smal og hengende.
Pelsen er meget kort (ca. 2 mm lang), slett og tykk. Fargen er tricolor (tan og hvit med sort hode) og hvit med sorte markeringer og flekker på kroppen i sort og tan (rødbrun).
Hanner blir gjerne noe større enn tispene, men forskjellen er liten. Skulderhøyden er ca. 30–33 cm og vekten ligger på ca. 4,5–6 kg.
Bruksområde
Japansk terrier er først og fremst en hendig familiehund, men den har også kvaliteter innen en rekke former for hundesport. Den er også en meget sjelden og spennende utstillingshund.
Annet
Pelsen må børstes reglmessig med en myk børste. Rasen regnes som meget sunn.
Urula
Vassdraget har vært vernet mot kraftutbygging i henhold til Verneplan I for vassdrag siden 1973. Elva framstår nesten som urørt. Store deler av elva ligger innenfor Vassfaret/Vidalen landskapsvernområde og Indre Vassfaret landskapsvernområde. Urulas utløp i Sperillen har et velutviklet meandrerende løp gjennom deltaet. Flere gamle elveløp og små kroksjøer i forskjellige stadier av gjengroing finnes.
Jan II Kasimir av Polen
Jan II Kasimir (polsk Jan II Kazimierz Waza, litauisk Jonas Kazimieras Vaza, født 22. mai 1609 i Kraków i Polen, død 6. desember 1672) var konge og storfyrste av Det polsk-litauiske samvelde, samt hertug av Opole i Øvre Schlesien. Han var sønn av Sigismund III av Polen og Konstante av Østerrike og bror til kardinal Jan Olbracht Wazy (kreert 1629).
Han ble kreert til kardinal av Den katolske kirke i mai 1646 av pave Innocens X. Men i et brev av 9. november 1647 bad han paven om å fra fratre som kardinal, noe paven innvilget i juli 1648.
Aureos Capital
Aureos Capital er et forvaltningsselskap opprettet av Norfund og det britiske CDC Group i 2001, og disse to selskapene eier hver 36,75 prosent av Aureos Capital.
Aureos forvaltet ved utgangen av 2006 470 millioner dollar fordelt på 19 fond i utviklingsland i Afrika, Mellom-Amerika og Asia. Selskapet spesialiserer seg på investeringer i ekspansjon og managment buy-out i små og mellomstore selskaper, og har 21 kontorer over hele verden.
Selskapet og fondene er registrert i Mauritius. Blant annet Jan Borgen i Transparency International har karakterisert Mauritius som et skatteparadis og ment at Norfund gjennom sitt engasjement i Aureos bryter med norsk bistandspolitikk.
Riozinho
Riozinho er en kommune i delstaten Rio Grande do Sul i sørregionen av Brasil.
Den usynlige mann
Den usynlige mann (engelsk The Invisible Man) er en roman av den engelske forfatteren Herbert George Wells som regnes som en av de store science fiction-klassikerne fra 1800-tallet. Romanen blir ofte forvekslet med Ralph Ellisons Usynlig mann fra 1952.
Den usynlige mann som inspirasjonskilde
«Den usynlige mann» har siden den ble utgitt 1897 vært en inspirasjonskilde innenfor andre kunstformer. Innenfor musikken har band som Queen, Helloween og Dance with a Stranger gitt ut en sang kalt The Invisible Man. Alan Moore og Kevin O'Neill har gitt ut tegneserierien The League of Extraordinary Gentlemen, der den usynlige mannen er en av hovedpersonene sammen med blant annet kaptein Nemo (En verdensomseiling under havet og Den hemmelighetsfulle øya) og Sherlock Holmes. Romanen har i tillegg blitt filmet i 1933 og 1984 foruten at det også ble laget en filmversjon av The League of Extraordinary Gentlemen, og den usynlige mannen dukker dessuten opp i en parodiscene i filmen Amazon Women on the Moon.
Handling
En kald februardag dukker det plutselig opp en underlig gjest på vertshuset Vognen og hestene i landsbyen Iping. Han går merkelig kledd, er sur hele tiden og avskyr lyset som han beskytter seg mot med bandasjert ansikt. Mer underlig virker bagasjen hans som inneholder bl.a. diverse kjemikaler og bøker som er helt uforståelige for landsbybeboerne. En dag blir den underlige mannens identitet og store hemmelighet avslørt. Det viser seg at mannen er en forsker som har gjort seg selv usynlig. Nå skal han bruke denne egenskapen til å oppnå personlige fordeler.
Tolkning
«Den usynlige mann» blir ofte tolket som en kritikk og en skepsis mot utviklingen av det moderne samfunn, noe Wells ikke var alene om. Allerede 80 år tidligere hadde Mary Shelley tatt opp denne skepsisen gjennom romanen Frankenstein. Wells videreutviklet denne skepsisen til å spørre seg hvor langt kan de som kaller seg forskere, som skal forske til fellesskapets beste, kan gå før samfunnet må nedlegge veto for å beskytte seg mot den «farlige» utviklingen og dens konsekvenser.
I Norge
I Norge ble romanen utgitt første gang i 1901 i E.L. Mengshoels oversettelse under tittelen Den usynlige Mand: en sælsom Roman. Romanen ble nyoversatt i 1986 på Tiden Norsk Forlag i Per Maldes oversettelse under tittelen Den usynlige mann.
Arthur Berg
Arthur Bjarne Berg (født 8. april 1916 i Brunlanes i Vestfold, død 20. juli 1998) var en norsk avisredaktør, nynorskmann og samfunnsdebattant. Berg hadde et kristenkonservativt ståsted og markerte dette gjennom flere saker, blant annet i motstanden mot kvinnelige prester, selvbestemt abort og EU, kampen for kristne friskoler og forsvaret for Israel.
Liv og arbeid
Arthur Berg tok artium i 1934. Han ble etter en periode som ateist kristen etter å ha møtt vekkelsespredikanten Ernst Hallen i Kristiansand.
Berg avbrøt studiene ved Menighetsfakultetet i Oslo grunnet det pasifistiske synet som rådet blant samtidens studenter. Han tok befalsskolen og ble uteksaminert som sersjant 8. april 1940. Teologistudiet ble fullført i 1941.
I etterkrigsårene ble han forkynner og senere redaktør i Norges Samemisjon før han i 1955 ble sjefredaktør i avisen Dagen i Bergen.
Berg var redaktør for Dagen i 30 år til han i 1985 gikk av for aldersgrensen. Den kristne avisen ble under Berg preget av en sterk kampprofil mot avkristningen av landet og til forsvar for bibelsk kristentro. Berg var overbevist om at ateismen ikke kunne stå seg mot bibeltro kristendom.
Berg ble også aktiv abortmotstander og en støttespiller for biskop Per Lønning som i 1975 gikk av i protest mot innføringen av fri abort. Senere forsvarte Berg sokneprest Børre Knudsen og Strandebarm Prosti under ledelse av sokneprest Per Kørner.
Berg var engasjert i kampen mot medlemskap i EEC (senere EF og EU). Han var på 1970-tallet en av grunnleggerne av Folkebevegelsen mot EEC. Motstanden var ifølge Svein Brurås begrunnet i forsvar av Norges frihet og selvstendighet. Senere benyttet han også bibeltolkning og mente EU representerte antikrist, som beskrevet i Johannes' åpenbaring. Dette kom tydelig til uttrykk i på starten av 1990-tallet i forkant av den andre folkeavstemningen i 1994.
Berg kjempet for staten Israel og sionismen. Han forsvarte Israel gjennom mange lederartikler i Dagen og utgav også ei bok kalt Med Israel i kamp for fred (1979).
Arthur Berg var far til journalist og forretningsmann Bjarne Berg.
Moçâmedes
Namibe er en by i Angola med om lag 92 000 innbyggere (estimert for 2010). Byen er hovedstad i Namibe-provinsen.
Orkla (elv)
Orkla er ei elv i Trøndelag og Innlandet fylker. Elva følger Orkladalføret og renner ut i Orkdalsfjorden ved Orkanger. Det opprinnelige navnet på elven var Ork, sannsynligvis av norrønt orka, som er norrønt ord for «arbeide». Dette kan muligens ha pekt til den strie strømmen i deler av elven.
Orkla har utspring i Orkelsjøen på 1 058 moh. i Oppdal kommune, og renner videre først østover innom Tynset i Innlandet, deretter nordvestover gjennom nedre Rennebu og Orkland. Elva er 181,9 kilometer lang og har et nedbørfelt på 3 051,9 km². Middelvannføringen ved munningen er 67,27 m³/s. Elva har ingen naturlige magasiner langs elveløpet, så flommer kan bli voldsomme i dalføret. Orkla er regulert til kraftproduksjon, og utbyggingen vakte sterk strid på 1970-tallet da Innerdalen skulle reguleres.
Dyreliv
Ved øvre løp er det stammer av villrein. Orkla er ellers ei populær elv for laksefiske. Den er lakseførende i en strekning på 88 kilometer, fra utløpet ved Orkanger til Stoin, rett nedenfor Ulsberg i Rennebu. Største registrerte laks gjennom tidene er på 25 kilo. De største laksene tas gjerne de aller første dagene av sesongen. Vanligvis kommer mellomlaksen (3–7 kg) fra medio juni til medio juli. Smålaksen kommer gjerne i midten av juli. Fra denne tiden er det oftest mye laks i hele elvas lengde.
Ved elvas utløp var det fram til 1970-tallet et delta med store våtmarksområder og rikt fugleliv. Det meste av deltaet er nå utfylt med grus og bebygd med industri, i et område som har fått navnet Grønøra. En liten rest av det gamle våtmarkslivet finnes likevel vest for elveutløpet, øst for gården Gjølme.
Elveløp og sideelver
De største sideelvene regnet ovenfra er langs venstrebredden (vest) elvene Inna i Tynset, Byna i Oppdal og Rennebu, Grana i Rennebu, og Resa i Orkland. Blant disse var Inna og Grana åsted for protester mot regulering. Sideelvene regnet ovenfra langs høyre elvebredd (fra øst) er i første rekke Ya i Tynset og Svorka i Orkland. Øvre deler av elva Ya ligger i Forollhogna nasjonalpark.
Orkla starter ved Orkelsjøen (1058 moh.) helt øst i Oppdal kommune, og renner 30-40 km østover og inn i Tynset kommune ved Kvikneskogen. Her vender Orkla rett nordover langs riksvei 3 og får tilsig av den 38 km lange elva Ya fra høyre, ved tettstedet Yset. Den største kilden for Ya er Falningsjøen (872 moh.) som forsyner Ulset kraftverk, og sideelvas nedbørsområde er 285 km². Ya-vassdraget renner gjennom både Forollhogna nasjonalpark og langs Grøntjønnan naturreservat.
Fra Yset går Orkla svakt nordvestover og renner etter 15 km inn i Rennebu i Sør-Trøndelag. Ved kirkestedet Innset får elva tilsig av den 23 km lange elva Inna, med kilder i Tynset i Storinnsjøen (824 moh.) og videre Innerdalsvatnet (813 moh.). Sistnevnte ble regulert i 1982 og forsyner Litjfossen kraftverk. Bare tre kilometer nedenfor Innset kirkested for Orkla tilsig av den 15 km lange elva Byna fra vest, parallelt med Inna og med kilder i østlige Oppdal kommune. E6 og Dovrebanen kommer inn i Rennebu kommune fra Oppdal langs Byna-elva. Kommunesenteret Berkåk ligger rundt 10 km nord for sammenløpet, hvor den 10 km lange sideelva Skauma bringer vann fra Skaumsjøen i øst.
Etter Berkåk renner Orkla ni kilometer nesten rett vestover, og vender ved tettstedet Hol nordover forbi Rennebu kirkested. Ti kilometer lengre nord får elva ved stedet Grindal tilsig fra vest av Grana, som er 25 km lang og renner fra Grøntjønna og Langtjønna i Oppdal, og gjennom mellomkrigstidens nyrydningsbygd Nerskogen i Rennebu. Nedenfor Nerskogen får Grana tilsig av 15 km lange Minnilla, men utløpet ligger siden 1982 i den oppdemmede Granasjøen (650 moh.), som forsyner Grana kraftverk. Oppdemmingen av Granasjøen vakte store protester før og etter vedtaket i 1978, og det kom til aksjoner i Granadalen.
Ved Svorkmo renner den 40 km lange østlige sideelva Svorka inn i Orkla. Den er starter sør for Krokåtvatna (622 moh.) i Rennebu, og går rett nordøstover med tilsig av elva Trivja fra Holsjøen (532 moh.). Herfra fortsetter Svorka nordvestover med tilsig av Sagelva fra Svorksjøen (237 moh.), som er regulert og forsyner Svorkmo kraftverk. Selve Svorksjøen med dens tilførselselv Skolda ligger i Melhus kommune.
Flommer
Før reguleringa var det mange store flommer i Orkla. I 1345 var det en stor flom der elva sannsynligvis tok nytt løp gjennom Fannrem. Det var storflommer tre år på rad i 1688, 1689 og 1690. Storofsen 21.–23. juli 1789 krevde menneskeliv, og elva endret løp. Det var storflommer også i 1816, 1918, 1934, 1940 og 1944.
Regulering
Orkla er regulert i fem kraftverk, som ble bygd i årene 1978–1985. Utbyggingen hadde både kraftformål og var ment å dempe den betydelige flomfaren langs elveløpet. Anleggene er siden starten organisert i driftsselskapet Kraftverkene i Orkla (KVO) og eid av de to fylkeskommunene samt Trondheim Elektrisitetsverk.
De fem kraftverkene er:
Total utbygd effekt er dermed 320 MW, og vanlig årsproduksjon er 1 250 – 1 400 GWt elektrisk kraft. KVO har kontor i tettstedet Berkåk i Rennebu, kommunen hvor den første utbyggingen fant sted. Det er oppdemmede reservoarer på inntil 426 millioner m³, hvorav de omstridte reguleringene i Innerdalen er størst med Innerdalsvatnet på 150 mill. m³ i Tynset kommune, og Granasjøen på 144 mill. m³ i Rennebu. Andre van nkraftmagasiner er Falningsjøen (125 mill. m³) i Tynset og Store Sverjesjøen (7 mill. m³).
Da Innerdalen og Granadalen ble foreslått neddemt, vakte det politiske protester både fra lokalsamfunnene, naturverngrupper, og Landbruksdepartementet. Foruten naturhensynene var også landbruket i dalene viktig, Gransjøutbyggingen førte til neddemmingen av et jordbruksområde på Nerskogen i Rennebu som ble nydyrket før og etter andre verdenskrig. Det ble utbygd en vertikalt magasinhøyde på 55 meter, med inntil 35 meter variabel vannspeilsregulering. Da elva var vedtatt utbygd i 1978 og arbeidene startet, arrangerte enkelte utbyggingsmotstandere aksjoner i Innerdalen. I 1981 utkom regissør Oddvar Einarsons dokumentarfilm Prognose Innerdalen.
Ludvig Svinndal
Ludvig Svinndal (født 12. mars 1884 i Stange, død 20. juni 1950) var en norsk kjøpmann i tekstil-bransjen og profitør under andre verdenskrig.
Svinndal arbeidet i forskjellige klesforretninger i Oslo, deriblant Adelsten Jensen (1899–1902), Harald S. Holm (1902–1909) og Anton Ørbeck (1909–1913). I 1913 etablerte han Svinndal A/S i Storgata 26 i Oslo, som spesialiserte seg på tøy for ski, fjellturer og seilas.
Familien Svinndals egen konfeksjonsforretning, Svinndal A/S, kjøpte, i likhet med en rekke andre forretninger, opp beslaglagte varer til nedsatt pris. Dressmagasinets realisasjonssalg av varer fra eksproprierte, jødisk-eide forretninger innbrakte ca. 264,000 kroner. Bare 44,000 av disse kronene ble tilbakebetalt etter krigen.
Ludvig Svinndal var fra 1942 direktør for et frontkjemperhjem på Ris i Oslo.
Samfunnsøkonomen
Samfunnsøkonomen er et fagblad utgitt av Samfunnsøkonomenes forening. Fra og med årgangen 2011 ble Norsk Økonomisk Tidsskrift sammenslått med Samfunnsøkonomen. Siden Norsk Økonomisk Tidsskrift oppstod i januar 1988 er en videreføring av Statsøkonomisk Tidsskrift som først utkom i 1887, ble årgangen 2011 regnet som tidsskrifets 125. årgang. Fra og med 2001 til og med 2007 ble det utgitt under navnet Økonomisk forum. Før det ble tidsskriftet utgitt under navnet Sosialøkonomen.
På en ekstraordinær generalforsamling i november 1957 vedtok foreningen å utgi et trykt kombinert medlemsblad og tidsskrift til erstating for Stimulator. Tidsskriftet fikk navnet Sosialøkonomen og kom ut med sitt første nummer i mars 1958.
Fylkesvei 456 (andre betydninger)
I Norge finnes fylkesvei 456 i de følgende fylkene:
Myles Heskett
Myles Heskett (født 21. november 1977) er en australsk trommeslager best kjent fra rocketrioen Wolfmother. Før Heskett ble med i Wolfmother jobbet han som en grafisk artist, og han designet senere coveret til bandets debut-EP.
Terrence Howard
Terrence Dashon Howard (født 11. mars 1969 i Chicago i Illinois) er en amerikansk skuespiller. Terrence Howard var Oscar-nominert for beste mannlige hovedrolle for sin rolle som «DJay» i filmen Hustle & Flow. Howard begynte i underholdningsverdenen da han skildret Jackie Jackson i miniserien The Jacksons: An American Dream som ble sendt på American Broadcasting Company (ABC). Tre år senere gjorde han sitt store gjennombrudd som skuespiller med sin opptreden i Mr. Hollands Opus (1995). Flere opptredener på film og TV fulgte i årene som kom.
I oktober 2008 hadde Howard en gjesteopptreden i kortfilmen For All Mankind regissert av Daniel L. Clifton som ble filmet i Conshohocken, Pennsylvania. I 2009 spilte han mot Channing Tatum i filmen Fighting. I juli 2010 ble Howard tildelt rollen som assisterende statsadvokat Joe Dekker i TV-serien Law & Order: Los Angeles. Howard portretterte Nelson Mandela i filmen Winnie (2011)
Terrence Howard spilte også i serien Empire som mangemilliardæren «Lucius Lyon» som er en pensjonert sanger, som er overhodet i undeholdningsfirmaet Empire. Han ble nominert i en BET-utdeling for beste mannlige skuespiller
Diskografi
Howard har gitt ut ett album: «Shine Through It». Det inneholder 11 sanger, og er rolige sanger med mye piano- og gitarspill.
Strengteori
Strengteori er en modell i fysikken som har som mål å beskrive universets minste byggesteiner. De fundamentale byggesteinene i strengteorien er endimensjonale strenger. Det vil si at de har en utstrekning, i motsetning til tidligere modeller som har vært basert på null-dimensjonale partikler. Analogien til strengteori er musikk, og det vi oppfatter som energi/materie er bare frekvensen/tonen til en vibrerende streng. Strengteori innebærer flere romdimensjoner, eksempelvis har David Gross' «Princeton-String-Quartett» beskrevet en superstrengteori med 10 dimensjoner og en bosonbasert med 26-dimensjoner, «foldet» til 10 dimensjoner.
Århus Stiftstidende
Århus Stiftstidende (i dagligtale Stiften) er en dansk dagsavis som utgis i Århus og dekker byen og områder rundt. Avisen ble grunnlagt i 3. januar 1794.
Avisen utgis av Århus Stiftstidende K/S tilhørende mediekonsernet Det Berlingske Officin. Utover Stiften gir konsernet ut Randers Amtsavis.
Strengteori
Strengteorien har som mål å løse ett av de store problemene innen teoretisk fysikk: Å forene kvantemekanikk med den generelle relativitetsteorien for å finne den endelige «teorien om alt». Kvantemekanikk er nødvendig for å beskrive fysikk over små avstander og har fram til nå kunnet anvendes til å beskrive tre av de fire fundamentale naturkreftene: elektromagnetismen, sterk kjernekraft og svak kjernekraft. Den generelle relativitetsteorien er en klassisk (i motsetning til kvantemekanikk) teori som beskriver gravitasjon. Det har vist seg gravitasjon ikke lar seg formulere som en kvantemekanisk teori. Det er her en av de viktigste utfordringene ligger for dagens fysikere; å forene de fire fundamentale naturkreftene i en og samme teori. Den hittil mest vellykkede strengteorien er M-teori.
Fylkesvei 2636
Fylkesvei 2636 går mellom Lalm i Vågå og Bjølstadmo i Sel.
Frem til 2019 hadde veien betegnelsen fylkesvei 456 (Oppland).
HegnarOnline
Hegnar Online AS er et norsk selskap som driver nettstedet Hegnar Online. Hegnar Online AS er eid av selskapet Periscopus AS, hvor Trygve, Margrethe og Jon Trygve Hegnar er aksjonærer. Hegnar Online er rettet mot nyheter fra finans og næringsliv. Nettstedet er blant de 100 mest populære i Norge ifølge Alexa.
Henrik Pontoppidans Mindefonds Legat
Henrik Pontoppidans Mindefonds Legat er en dansk litteraturpris som deles ut omtrent årlig «til en dansk forfatter, der har ydet en betydende indsats i dansk litteratur, hvis kår ikke står i forhold til hans betydning.»
Prisen ble stiftet av Dansk Forfatterforening i anledning Henrik Pontoppidans 80-årsdag i 1937 og delt ut første gang året etter. Prisbeløpet er på mellom kr. 5,000 og 20,000.
Geilo flyplass, Dagali
Geilo flyplass, Dagali (tidligere Geilo lufthavn, Dagali) er en privat flyplass som ligger 3–4 km øst for Dagali, øverst i Numedal, i Hol kommune i Viken.
Flyplassen hadde tidligere status som lufthavn, med kommersiell passasjertrafikk til Oslo (Fornebu) og Stavanger.
Flyplassen eies av Geilo Lufthavn Dagali AS, et aksjeselskap stiftet 22. november 1975. Tidligere ble den drevet av selskapet Geilo Lufthavn Dagali Drift IKS, som ble avviklet høsten 2004. Det er inngått en avtale om utleie av anlegget til Dagali Rafting AS og Dagali Action Park AS, men flyplassen vil være åpen for småfly i sommerhalvåret og om vinteren når det er brøytet.
Frekvens 121,300 MHz for blindsending skal brukes som generell flykommunikasjonsfrekvens. PPR (Prior permit required) kreves, mobiltel: 900 22 804 / 908 67 209 eller 975 31 353. PPR skjema kan også brukes
Lufthavnen er tatt ut av AIP Norge og det utstedes ikke lenger NOTAM.
Kystglansedderkopp
Kystglansedderkopp (Micaria silesiaca) er en av edderkoppene i gruppen flatbukedderkopper (Gnaphosidae).
Utseende
Kystglansedderkopp er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er svarte med litt metallskinn og har sølvfargede flekker. Den er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Levevis
Kystglansedderkopp er aktiv om dagen i solskinn og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Einar Tommelstad
Einar Tommelstad (født 19. januar 1909 i Oslo, død 7. november 1983 samme sted) var en norsk friidrettsutøver, innen øvelsene høydehopp, lengdehopp og mangekamp. Han representerte Oslo IL.
Ved Sommer-OL 1928 kom han på ellevteplass i høyde, med et hopp på 1,84 meter. Han ble norsk mester i høydehopp i 1928, og i femkamp i 1930. I 1933 vant han både lengde uten tilløp og høyde uten tilløp, samme år ble han nummer tre i femkamp. For disse prestasjonene ble han tildelt kongepokalen.
Medaljer i norske mesterskap
Tommelstad vant åtte NM-titler, og 15 medaljer totalt.
Theodor Escherich
Theodor Escherich (født 29. november 1857 i Ansbach i Mittelfranken i Tyskland, død 15. februar i Wien) var en tysk barnelege og bakteriolog, som er mest kjent for beskrivelsen av bakterien Escherichia coli, den menneskelige tarmbakterien.
Angel (Elvis Presley)
«Angel» er en amerikansk ballade, skrevet av Sid Tepper og Roy C. Bennett. Elvis Presley fremførte den i United Artists-filmen Follow That Dream (1962).
Han spilte sangen inn i RCA Studio B, Nashville, 3. juli 1962. «Angel» ble utgitt på soundtrack-EP-platen Follow That Dream (RCA Victor EPA 4368) i 1962. United Artists-produsent var Hans Salter.
Den britiske sangeren Cliff Richard spilte inn en versjon i Columbia Studios, Nashville, 24. august 1964. «Angel» ble utgitt på LP-platen Cliff Richard (Columbia 33SX 1709), på single (Columbia DC 762) og på EP-platen Angel (Columbia SEG 8444), alle i 1965. Produsenter var Bob Morgan og Billy Sherrill.
Håkon Nystedt
Håkon Daniel Nystedt (født 12. juni 1980) er en norsk kor- og orkesterdirigent. Han har studert i København med Giordano Bellincampi, Michael Schönwandt og Giancarlo Andretta, og i Oslo med Ole Kristian Ruud.
Håkon Nystedt gikk ut fra diplomstudiet i orkesterdirigering ved Norges musikkhøgskole i 2007. På sin eksamenskonsert dirigerte han Dvořáks Requiem med Kringkastingsorkestret, og han mottok i etterkant orkestrets egen pris, KORK-prisen, i kategorien «Ung og lovende». Eksamenskonserten etter studiene i Danmark var med Tivoli Symfoniorkester, han dirigerte der Johannes Brahms' fjerde symfoni og operautdrag.
Han har blant annet dirigert Oslo Filharmoniske orkester, Bergen Filharmoniske Orkester, Århus Symfoniorkester, Trondheim Symfoniorkester, Kringkastingsorkestret, Tromsø Symfoniorkester, Kristiansand Symfoniorkester og Sønderjylland Symfoniorkester, samt forskjellige profesjonelle kor og korps.
I 2015 har han blant annet reengasjementer med Oslo Filharmoniske Orkester og Kringkastingsorkestret. Han skal dirigere Oslo Kammerkor med orkester i Carnegie Hall i New York, og være høstens gjestedirigent i Wonju Civic Chorale i Sør-Korea.
Tidligere har Nystedt studert kordirigering med Grete Pedersen. Han var dirigent for vokalensemblet Ginnungagap fra 2005 til 2007, og han er siden 2005 kunstnerisk leder for Oslo Kammerkor.
Håkon Nystedt er barnebarn av den norske komponisten og dirigenten Knut Nystedt.
Bøgata
Bøgata finnes flere steder:
Cornish rex
Cornish rex er en katterase. Det er den vanligste av de tre rexrasene (cornish, devon og german). Den første cornish rex fødtes 21. juli i 1950 i Cornwall. Cornish rex passer bra som innekatt.
Brun bakkemåler
Brun bakkemåler (Scotopteryx chenopodiata) er en sommerfugl i gruppen av de egentlige målere (Geometridae). Den er vanlig nord til det nordlige Nordland i Norge.